|  |
| --- |
|  Základná škola s materskou školou Martina Hamuljaka Oravská Jasenica |



|  |
| --- |
| Školský vzdelávací program |



Ing. Marcela Prielomková

riaditeľka školy

|  |  |
| --- | --- |
| **Názov ŠVP** | **Štátny vzdelávací program pre 1. a 2. stupeň základnej školy v Slovenskej republike** |
| **Motivačný názov ŠkVP** | ***„Vzdelanie má horké korienky, ale sladké ovocie“ Aristoteles*** |
| **Stupeň vzdelania** | **ISCED 1, ISCED 2** |
| **Dĺžka štúdia** | **4 roky + 5 rokov** |
| **Forma štúdia** | **Denná** |
| **Vyučovací jazyk** | **Slovenský** |
| **Druh školy** | **Štátna** |
| **Typ školy** | **Plnoorganizovaná** |
| **Dátum schválenia** | **28. 08. 2017** |
| **Miesto schválenia** | **Oravská Jasenica** |
| **Prerokované v Rade školy** | **10. 10. 2017** |

**Školský vzdelávací program pre primárne a nižšie sekundárne vzdelávanie základnej školy**

**Názov ŠkVP: *Vedieť, znamená uplatniť sa v živote***

Stupeň vzdelania: ISCSD 1, ISCED 2

Dĺžka vzdelania: 9 rokov ( 4 roky + 5 rokov)

Vyučovací jazyk: slovenský

Forma štúdia: denná

Druh školy: štátna

Typ školy: plnoorganizovaná

Predkladateľ: Ing. Marcela Prielomková, riaditeľka školy

Názov školy: ZŠ s MŠ Martina Hamuljaka

Adresa školy: 029 64 Oravská Jasenica 141

IČO: 37810308

Kontakt: 043/5525115, fax 043/5524801

 e-mail: skoj@post.sk

Koordinátor pre tvorbu ŠkVP: Ing. Ivan Žofaj

Zriaďovateľ: Obec Oravská Jasenica

Adresa: 029 64 Oravská Jasenica 126

Kontakt: 043/5525121

Podpis riaditeľky školy

**Záznamy o zmenách, inováciách a úpravách v ŠkVP**

|  |  |  |  |
| --- | --- | --- | --- |
| **Platnosť** | **Dátum** | **Zaznamenanie zmeny, úpravy, inovácie** | **Prerokované v PR a RŠ** |
| Platnosť ŠkVP | Od 01.09.2008 |  | PR- 30.09.2008RŠ- 10.09.2008 |
| **Revidovanie** |  |
| Od 01.09.2009 |  | Rámcové učebné plány a učebné osnovy pre 2.a 6. ročník | PR - 02.09.2009RŠ – 04.09.2009 |
| Od 01.09.2010 |  | Rámcové učebné plány a učebné osnovy pre 3.a 7. ročník | PR – 26.08.2010RŠ – 03.09.2010 |
| Od 01.05.2011 |  | Metodický pokyn č. 22/2011 na hodnotenie žiakov základnej školy | PR – 25.04.2011RŠ – 04.05.2011 |
| Od 01.09.2011 |  | Rámcové učebné plány a učebné osnovy pre 4.a 8. ročník | PR – 27.08.2011RŠ – 30.08.2011 |
| Od 01.09.2012 |  | Rámcové učebné plány a učebné osnovy pre 5.a 9. ročník | PR- 26.08.2012RŠ – 27.08.2012 |
| Od 01.09.2013 |  | Zmena vyučujúcich | PR- 30.08.2014RŠ- 14.10.2014 |
| Od 01. 09. 2014 |  | Rámcové učebné plány a učebné osnovy pre 1, 5.až 9. ročník | PR – 02. 09. 2014RŠ – 29. 09. 2014 |
| Od 01. 09. 2015 |  | Rámcové učebné plány a učebné osnovy – staré 6., 9. roč. Rámcové učebné plány a učebné osnovy – nové – 1. a 5. ročníkUčebné osnovy nové predmetu Viac ako peniaze | PR – 28. 8. 2015RŠ – 22. 9. 2015 |
| Od 01. 09. 2016 |  | Rámcové učebné plány a učebné osnovy – 3. 4. ročník, 7. – 9. ročníkRámcové učebné plány a učebné osnovy – inovovaný ŠVP, 1. 2. ročník, 5., 6. ročníkUčebné osnovy predmetu Ja a peniaze – ISCED 1 | PR – 30. 8. 2016RŠ – 6. 10. 2016 |
| Od 01. 09. 2017 |  | Rámcové učebné plány a učebné osnovy – 4. ročník, 8. – 9. ročníkRámcové učebné plány a učebné osnovy – inovovaný ŠVP, 1., 2., 3. ročník, 5., 6., 7. ročníkUčebné osnovy predmetu Konverzácia v anglickom jazyku, Špecifická príprava, Regionálna výchova (úprava na 2,5 hod.) – ISCED 2SJL – ISCED 2 – prehodenie celku z ročníka do ročníka | PR – 28. 8. 2017RŠ – 10. 10. 2017 |
|  |  |  |  |
|  |  |  |  |
|  |  |  |  |
|  |  |  |  |

**Obsah**

[I Všeobecná charakteristika školy 5](#_Toc429041203)

[1 Veľkosť školy 5](#_Toc429041204)

[2 Charakteristika žiakov 5](#_Toc429041205)

[3 Charakteristika pedagogického zboru 5](#_Toc429041206)

[4 Organizácia prijímacieho konania 6](#_Toc429041207)

[5 Dlhodobé projekty 7](#_Toc429041208)

[6 Spolupráca s rodičmi a inými subjektmi 8](#_Toc429041209)

[7 Priestorové a materiálno-technické podmienky školy 9](#_Toc429041210)

[8 Škola ako životný priestor 11](#_Toc429041211)

[9 Podmienky na zaistenie bezpečnosti a ochrany zdravia pri výchove a vzdelávaní 12](#_Toc429041212)

[II Charakteristika školského vzdelávacieho programu 14](#_Toc429041213)

[1 Pedagogický princíp školy 14](#_Toc429041214)

[2 Zameranie školy a stupeň vzdelania 15](#_Toc429041215)

[3 Profil absolventa 17](#_Toc429041216)

[4 Pedagogické stratégie 19](#_Toc429041217)

[5 Zabezpečenie výučby pre žiakov so špeciálnymi potrebami 20](#_Toc429041218)

[6 Začlenenie prierezových tém 22](#_Toc429041219)

[III Školský učebný plán 25](#_Toc429041224)

I[V Učebné osnovy 35](#_Toc429041225)

# I Všeobecná charakteristika školy

## 1 Veľkosť školy

 Základná škola s materskou školou v Oravskej Jasenici je plnoorganizovanou školou s právnou subjektivitou. Jej zriaďovateľom je Obecný úrad Oravská Jasenica. Škola ako plnoorganizovaná funguje od školského roku 1990/1991. Základná škola poskytuje úplné základné vzdelanie. Vyučovacím jazykom je slovenčina.

V tomto školskom roku navštevuje školu 222 žiakov, ktorí sú rozmiestnení do 11 tried: 6 tried v ročníkoch 1. – 4. a 5 tried v ročníkoch 5. – 9. Okrem kmeňových učební sú v škole dve počítačové učebne, jedna jazyková a jedna špeciálna učebňa fyziky a chémie, jedna žiacka kuchynka, učebňa techniky, pohybové štúdio, televízna miestnosť a školská knižnica. Škola sa nachádza v centre obce. V exteriéri školy je možné využívať v prípade priaznivého počasia aj vybudovanú „eko triedu“ a multifunkčné ihrisko. Súčasťou základnej školy je aj materská škola, kde sú tri oddelenia, školský klub detí s jedným oddelením a zariadenie školského stravovania.

## 2 Charakteristika žiakov

Všetci žiaci, ktorí navštevujú Základnú školu v Oravskej Jasenici sú slovenskej národnosti a sú z obce Oravská Jasenica, jedna žiačka je z obce Mútne.

 V súčasnosti má škola 17 žiakov so špeciálnymi výchovno-vzdelávacími potrebami, z toho jedna žiačka je zo sociálne znevýhodneného prostredia, ktorí sú začlenení do bežných tried základnej školy. Škola nemá svojho špeciálneho pedagóga, spolupracuje s CPPPaP v Námestove, s CŠPP v Námestove so špeciálnym pedagógom, klinickým psychológom a ďalšími odborníkmi.

## 3 Charakteristika pedagogického zboru

V škole pracuje 17 pedagógov, 1 asistent a 1 vychovávateľ. Všetci pedagogickí zamestnanci základnej školy majú vysokoškolské vzdelanie a pedagogickú spôsobilosť pre výkon svojho povolania. Takmer všetci pedagogickí zamestnanci sa zúčastňujú aj ďalšieho vzdelávania, aby sa ďalej vo svojej práci zdokonaľovali, a aby žiakom prinášali a odovzdávali stále nové a nové informácie. Takmer všetci učitelia absolvovali vzdelávanie IKT.

Ochota a obetavosť, tvorivosť a entuziazmus učiteľov najlepšie dokazujú veľmi dobré výsledky žiakov, ktorí sú učiteľmi pripravovaní na rôzne súťaže (spoločensko-vedného, prírodovedného či športového zamerania).

V súčasnej dobe pôsobí v škole jeden asistent učiteľa pre žiakov prvého i druhého stupňa. V rámci projektu „V základnej škole úspešnejší“ sme požiadali o grant pre dvoch asistentov na tri roky, zatiaľ sme nedostali vyrozumenie o úspešnosti.

Pre plynulé zabezpečenie chodu školy je veľmi dôležitá úroveň aj funkčnosť metodických orgánov, jednotlivých metodikov ako aj inštitúcií podieľajúcich sa spoločne so školou na výchovno-vzdelávacom procese. V škole pôsobia aj koordinátor pre primárnu prevenciu a nežiaducich patologických javov, výchovný poradca,  koordinátor pre environmentálnu výchovu, koordinátor finančnej gramotnosti, koordinátor pre ľudské práva, koordinátor prevencie obezity, metodické združenie pre 1.-4. roč., predmetová komisia pre humanitné predmety, predmetová komisia cudzích jazykov a predmetová komisia pre prírodovedné predmety. Okrem toho 7 učiteľov spravuje kabinetné zbierky, 1 učiteľka vedie školskú knižnicu a 1 učiteľ sa stará o sklad učebníc. Všetky tieto funkcie vykonávajú učitelia popri svojej základnej práci.

 V pedagogickej práci dbáme na vysokú profesionalitu, zanietenosť, zodpovedný prístup k práci. Vedenie školy podporuje kontinuálne vzdelávanie pedagogických zamestnancov podľa záujmu zamestnancov a súladu s potrebami školy.

 V školskom klube detí máme jedno oddelenie s jednou kvalifikovanou vychovávateľkou.

## 4 Organizácia prijímacieho konania

Do prvého ročníka sa prijíma dieťa, ktoré splnilo podmienky na začatie plnenia povinnej školskej dochádzky podľa § 19, a o ktorého prijatie na základe zápisu podľa § 20 odsek 2 zákona č. 245/2008 Z. z. požiadal zákonný zástupca. Na základné vzdelávanie možno výnimočne prijať dieťa, ktoré nedovŕšilo šiesty rok veku, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast.

 Zápis do prvého ročníka sa koná v čase od 1. apríla do 30. apríla príslušného roka. Presný dátum určí zriaďovateľ školy po dohode s riaditeľom školy vo VZN obce.

O prijatí dieťaťa na základné vzdelávanie rozhodne riaditeľ školy do 31. mája, ktorý predchádza školskému roku, v ktorom sa má základné vzdelávanie začať.

 Do prvého ročníka základnej školy sa prijíma dieťa, ktoré dovŕšilo šiesty rok veku a dosiahlo školskú spôsobilosť.

 O prijatí dieťaťa so špeciálnymi výchovno-vzdelávacími potrebami rozhoduje riaditeľ školy na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie, vydaného na základe diagnostického vyšetrenia dieťaťa. Riaditeľ školy pred prijatím dieťaťa so špeciálnymi výchovno-vzdelávacími potrebami do školy so vzdelávacím programom pre žiakov so špeciálnymi výchovno-vzdelávacími potrebami poučí zákonného zástupcu o všetkých možnostiach vzdelávania jeho dieťaťa.( § 61, ods. 1, zákona č.245/2008 Z. z.).

 Nikoho nemožno oslobodiť od plnenia povinnej školskej dochádzky. Ak dieťa po dovŕšení šiesteho roku veku nedosiahlo školskú spôsobilosť, riaditeľ školy rozhodne o odklade začiatku plnenia povinnej školskej dochádzky dieťaťa o jeden školský rok, a to vždy na žiadosť zákonného zástupcu. Súčasťou žiadosti zákonného zástupcu je odporučenie príslušného zariadenia výchovného poradenstva a prevencie ( §19, ods. 4, z. č. 245/2008).

## 5 Dlhodobé projekty

Základná škola je zapojená do mnohých dlhodobých projektov akými sú:

* Škola podporujúca zdravie – spolupráca s rodičmi,
* „Jablko – citrón“- spolupráca s PZ Námestovo a poisťovňou Generali
* Červené stužky – spolupráca s Gymnáziom sv. Františka v Žiline
* Vrchnakománia – spolupráca s DREI METAL – charitatívny charakter
* Zber papiera a tetrapakov – spolupráca so Združením Biela Orava
* Hovorme o jedle – spolupráca so Slovenskou poľnohospodárskou a potravinárskou komorou,
* Ovocie na školách – spolupráca so spoločnosťou MIRUTOMI, s. r. o.
* Beseda s chlapcami Kráľová pri Senci – spolupráca s Oravským centrom mládeže, Ústie nad priehradou,
* Živá knižnica – spolupráca s občianskym združením V.I.A.C.
* Erasmus plus KA2 – medzinárodný projekt pre multilaterálne školské partnerstva,
* Erasmus plus KA1 – vzdelávanie pracovníkov v školstve
* Neber drogu - zober loptu – buď fit – spolupráca s Poľovným združením Brabírka,
* Divadlo J. G. Tajovského Zvolen - pravidelne 1 – 2 krát ročne navštevujú žiaci divadelné predstavenia, alebo muzikály v rámci vyučovania vo Zvolene,
* Anglický týždeň - týždeň s anglickým lektorom,
* Projekt SME do škôl – spolupráca s Petit Press,
* Turistické vychádzky do prírody – Babia hora, Roháčske plesá, Juráňová dolina, Piľsko, Magurka.
* Tajný život mesta v spolupráci s občianskym združením CEEV Živica

Už niekoľko rokov sa škola zapája do projektov Leonardo,  matematický klokan, iBobor, Maksík. Žiaci sa v minulom školskom roku zúčastnili viac vedomostných a logických súťaží a snahou je, aby sa tieto súťaže rozvíjali aj naďalej. V spolupráci so základnými školami v regióne, Oravské Veselé a Mútne, sa organizujú súťaže logického, matematického i vedomostného významu, ako sú Euráčik (finančná gramótnosť) – ZŠ Mútne, Chytráčik – Oravské Veselé a Mudroš (ZŠ Oravská Jasenica). Pedagógovia a žiaci sa snažia dávať do povedomia aktivity akými sú „Deň Zeme“, „Deň narcisov“ „Deň vody“, „Deň mlieka“, Deň nezábudok“, „Deň šípok“ a mnohé iné pamätné dní.

 Medzi projekty, ktoré si vytvorila škola sama patrí, medzi žiakmi 1. stupňa veľmi obľúbená „Rozprávková noc“ a „Deň remesiel“, ktorý je organizovaný v predvianočnom čase celou školou a širokou komunitou obce.

## 6 Spolupráca s rodičmi a inými subjektmi

Škola bude aj naďalej pracovať na užšom prepojení s rodičmi. Rodičia by mali byť neodmysliteľnou súčasťou výchovno-vzdelávacieho pôsobenia. Mali by sa stať aktívnymi spolupracovníkmi školy, ktorí majú ochotu škole, žiakom aj učiteľom pomáhať. Štandardná spolupráca školy a rodičov sa prejavuje v rámci rodičovských združení. Darí sa nám zapájať rodičov do aktivít organizovaných školou. Rodičia vedú krúžky, veľmi pomáhajú pri organizácií Dňa remesiel. V zimnom období organizujú pre žiakov Karneval na ľade, Deň otcov, Výtvarné nedeľné popoludnie. Rodičia pomáhajú škole aj sponzorsky, či už finančnou pomocou alebo poskytnutím dobrovoľnej služby pri úprave okolia a pod.

 Konfliktné situácie sa riešia ihneď po vzniknutej situácií v spolupráci triedny učiteľ, koordinátor primárnej prevencie a nežiaducich patologických javov, vedenie školy a prizvaný je rodič. Zo stretnutia je vyhotovený stručný písomný zápis, ktorý rodič podpíše (viď zošit zápisov).

 O výchovno-vzdelávacích výsledkoch je rodič informovaný na rodičovských združeniach, dňoch otvorených dverí, konzultačných dňoch. Pravidelne prostredníctvom žiackej knižky, internetovej žiackej knižky, e-mailovej komunikácie. Zákonný zástupca žiaka si môže, v prípade potreby, dohodnúť osobné stretnutie s pedagógom aj mimo konzultačných dní po telefonickom oznámení.

Škola spolupracuje s radou školy, ktorá zasadá spravidla 3 - krát ročne. Na svoje zasadnutia pravidelne pozýva riaditeľku školy, ktorá členov rady školy informuje o výchovnovzdelávacom procese, ekonomickom zabezpečení školy, materiálno- technickom vybavení, počte prijatých žiakov do 1. ročníka , umiestnení na stredných školách a všetkých aktivitách a potrebách školy.

 Rada školy má 11 členov – 2 pedagogickí zamestnanci školy, 1 nepedagogický zamestnanec školy, 4 zástupcovia rodičov, 4 delegovaní zástupcovia zriaďovateľa.

Škola má nadštandardnú spoluprácu s CPPPaP ako aj so ŠCPPPaP v Námestove. Tieto zariadenia poskytujú žiakom školy psychologické poradenstvo a špeciálnopedagogické vyšetrenia. Ich odborní zamestnanci robia priamo v škole skupinové aktivity. Výchovná poradkyňa zabezpečuje kontakt s danými inštitúciami. Pri špeciálnopedagogických a psychologických diagnostikách jednotlivých žiakov je potrebný písomný súhlas rodiča.

 Veľmi dobrú spoluprácu má škola pri zabezpečovaní pomoci v tejto oblasti aj s klinickým psychológom a surdopédom.

 So školou ďalej spolupracujú:

* Obecný úrad Oravská Jasenica – exkurzie, čistenie obce, materiálne zabezpečenie,
* Poľovnícke združenie Brabírka- organizácia MDD, vedú krúžok,
* Hasičský zbor Oravská Jasenica – vedú krúžok, ukážky zásahov, besedy, ostrý nácvik evakuácie,
* Mestská knižnica Námestovo- besedy,
* Okresné riaditeľstvo Policajného zboru v Námestove- besedy, súťaže, prednášky,
* MPC Žilina – ďalšie vzdelávanie pedagogických zamestnancov,
* Farský úrad Oravská Jasenica - organizovanie Mikuláša,
* Klub dôchodcov – starší učia mladších, Deň remesiel, ukážky prác zo šúpolia,
* Urbár – materiálna pomoc,
* Územná poliklinika Námestovo – besedy pre žiakov, názorné ukážky správneho poskytnutia prvej pomoci,
* Miestni podnikatelia – poskytnutie sponzorstva

## 7 Priestorové a materiálno-technické podmienky školy

 Základná škola sídli spolu s materskou školou v jednej budove. Budova školy bola postavená v roku 1974. V roku 1995 bola pristavená nová časť, čím sa škola výrazne zmodernizovala. Neustály nárast žiakov si vyžiadal rekonštrukciu podkrovia. Aj napriek týmto pozitívnym zmenám škola stále zápasí s nedostatkom priestorov.

 Na prízemí sa nachádzajú šatne pre žiakov s kamerovým systémom, vstupný areál, kde sú prezentované úspechy žiakov v súťažiach, nástenka, kde sa umiestňujú materiály pre verejnosť, informačná tabuľa projektu Erasmus plus KA2 – Školské partnerstvá, kabinet výchovného poradcu, ktorý má pre potreby poradenstva samostatný počítač s tlačiarňou, priestor na prijímanie rodičov žiakov, zborovňa, kde má každý učiteľ svoj pracovný stôl a skrinku na ukladanie zošitov a pomôcok. Učiteľom sú tu k dispozícii 3 počítače s tlačiarňou a rozmnožovacím strojom. Ďalej je na prízemí riaditeľňa a miestnosť pre zástupcu riaditeľa. Každý má svoj počítač s tlačiarňou. Okrem tohto je tu ešte špeciálna učebňa fyziky a chémie s interaktívnou tabuľou, kabinet fyziky a matematiky, počítačová učebňa, kde je 19 počítačov a interaktívna tabuľa, učebňa pre výuku jazykov s možnosťou skupinovej formy vyučovania (špeciálne lichobežníkové školské stoly s možnosťou vzájomného spájania, ktorá slúži pedagógom a žiakom vo vyučovacom procese aj ako televízna miestnosť. Na prízemí pracuje aj ekonomický pracovník školy a nachádza sa tu aj miestnosť pre školníka a upratovačky.

 Na prvom poschodí v novej časti budovy je 7 tried, ŠKD, vybavený televízorom, DVD prehrávačom, knižnicou a pomôckami na činnosť detí. Ďalej sa tu nachádza školská jedáleň. V starej časti tohto poschodia sú 3 triedy, pohybové štúdio, kabinet telesnej výchovy a sklad starých učebníc.

 V podkroví sa nachádzajú 2 triedy, jazyková učebňa s počítačom (anglický, nemecký a ruský jazyk), počítačová učebňa s 19 počítačmi a interaktívnou tabuľou, žiacka kuchynka, učebňa techniky, registratúrne stredisko, kabinety, sklad nových učebníc a nová školská knižnica.

 Každá trieda má pevné internetové pripojenie, v budove školy, v zborovni, je možnosť WIFI pripojenia na internet.

 Vo všetkých triedach sú nové lavice a stoličky, postupne sa dokupuje didaktická technika, dvakrát ročne sa dopĺňa knižničný fond, robí sa nákup učebných pomôcok a materiálov pre sústavné zvyšovanie kvality vzdelávania v našej škole. Máme v pláne priebežne uskutočniť výmenu dosluhujúcich počítačov za nové. Každý vyučujúci má možnosť využívať prostriedky IKT v každej triede. Triedy na južnej strane je potrebné vybaviť žalúziami, poprípade iným zatemňovacím vybavením ako je v súčasnosti. V súčasnej dobe veľkým nedostatkom školy je nedostatok kmeňových učební. Jedna trieda je umiestnená v nevyhovujúcom priestore. Ďalším nedostatkom je chýbajúca telocvičňa a nevhodné podmienky na realizáciu výchovno – vzdelávacieho procesu, najmä chýbajúce bežecké dráhy atletických disciplín v exteriéri školy. Cez prázdniny boli zväčšené priestory pre školskú jedáleň v spolupráci s obcou.

Počas posledných štyroch rokov sme v škole urobili nasledujúce zásahy, aby sa žiaci a všetci zamestnanci cítili dobre a príjemne, aby sa uľahčila a skvalitnila práca:

- osamostatnenie kúrenia MŠ a ZŠ,

- namontovanie termostatických hlavíc na vykurovacie telesá,

- postupné vymaľovanie všetkých priestorov v interiéri,

- monitorovanie zadnej časti budovy a školského ihriska moderným kamerovým systémom,

- zavedenie plynovej prípojky do školskej jedálne,

- zväčšenie priestorov školskej jedálne

- modernizácia kuchyne,

- kompletne prerobená špeciálna učebňa fyziky a chémie,

- vytvorenie a zariadenie televíznej miestnosti, ktorá slúži aj ako jazyková učebňa

- rekonštrukcia toaliet v starej časti budovy,

- výmena žiackych lavíc a stoličiek,

- oprava školského ihriska s umelou trávou,

- vytvorenie úplne novej školskej knižnice s digitalizovaným výpožičným systémom Clavius,

- pravidelné dopĺňanie knižničného fondu,

- vybavenie všetkých tried novými interaktívnymi tabuľami, resp. dataprojektami,

- vytvorenie prijímacieho priestoru pre rodičov,

- zavedenie internetu do každej učebne,

- nový náter strechy kotolne a vrát kotolne,

- nový náter oplotenia okolo celého areálu školy,

- prebudovanie vstupného areálu, interiér aj exteriér,

- zakúpenie a rozmiestnenie oddychových lavičiek pre žiakov po chodbách školy,

- vybudovanie skalky a ovocného sadu, v exteriéri školy,

- výsadba zelene pred školou,

- vybavenie kabinetov a registratúrneho strediska policovým systémom,

- vybudovanie „eko – triedy“, vtáčej oázy a rozária v exteriéri školy

## 8 Škola ako životný priestor

 Veľkým plusom pre školu je jej prostredie, ktoré je veľmi príjemné a esteticky pekne upravené. Zásluhu na tom majú všetci zamestnanci školy a samozrejme aj žiaci. Všetci sa spoločne snažia toto prostredie stále spríjemňovať aj vďaka ústretovému prístupu učiteľov v rámci výchovno – vzdelávacieho procesu (Svet práce, Technika, Pracovné vyučovanie, Výtvarná výchova a pod.). Chceme klásť dôraz na budovanie priateľskej atmosféry medzi žiakmi a učiteľmi i medzi žiakmi navzájom.

 Škola prostredníctvom násteniek informuje o dianí v škole. Chceli by sme, aby boli nástenky prezentáciou práce žiakov, aby rodičia pri návšteve školy boli aj touto formou informovaní o práci svojich detí.

Na škole funguje žiacka školská rada, ktorej činnosť koordinuje koordinátor primárnej prevencie a nežiaducich patologických javov.

## 9 Podmienky na zaistenie bezpečnosti a ochrany zdravia pri výchove a vzdelávaní

 V rámci bezpečnosti a ochrany zdravia pri výchove a vzdelávaní sa vykonávajú pravidelné školenia zamestnancov školy, ktoré vykonáva zmluvný bezpečnostný technik Mgr. Albín Pisarčík. Škola o tomto vedie predpísanú písomnú agendu. Vykonávajú sa poučenia samotných žiakov triednymi učiteľmi na začiatku školského roka, počas triednických hodín a pred každou činnosťou a aktivitou, ktorá si takéto poučenie vyžaduje, ďalej v prípade závažného porušenia a vždy pred začiatkom všetkých prázdnin.

 V odborných učebniach je na dostupnom mieste vnútorný poriadok špecializovaných učební.

Škola pri výchove a vzdelávaní, pri činnostiach priamo súvisiacich s výchovou a vzdelávaním prihliada na základné fyziologické potreby detí a žiakov, vytvára podmienky na zdravý vývin detí a žiakov a dbá na predchádzanie sociálnopatologickým javom. Z toho dôvodu má škola vypracovaný plán činnosti koordinátora primárnej prevencie a nežiaducich patologických žiakov. Staráme sa o bezpečnosť a ochranu zdravia detí a žiakov a poskytujeme im nevyhnutné informácie na zaistenie bezpečnosti a ochrany zdravia. Škola vedie evidenciu školských úrazov, ku ktorým prišlo počas výchovnovzdelávacieho procesu alebo pri činnostiach organizovaných školou.

Pedagogickými aj prevádzkovými zamestnancami sú vykonávané zápisy, ktoré upozorňujú na nedostatky. Vykonávajú sa pravidelné kontroly a revízie na technických zariadeniach tak, aby bola dodržaná BOZP zamestnancov na všetkých úsekoch.

Služby poskytované školou:

1. **Poradenstvo ( žiakom a rodičom)**

- žiakom vo vzdelávaní,

- pri riešení osobných problémových situácií,

- pri problémoch medzi žiakmi,

- pri príprave nadaných a talentovaných žiakov,

- pri príprave žiakov na stredné školy,

- pri vzdelávaní žiakov so ŠVVP,

- pri výbere strednej školy ( povolania).

2. **Školský klub detí (ŠKD)**

Školský klub detí zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania a v čase školských prázdnin. Vhodné striedanie školskej práce a oddychu, relaxácie, hier, vychádzok, športových činnosti prispieva k odstráneniu únavy. Prostredníctvom ŠKD sa deťom rozvíjajú rozmanité záujmy. Deti v ŠKD majú k dispozícii všetky priestory a športový areál školy tak isto ako žiaci školy.

**3. Krúžková činnosť**

Škola poskytuje pre žiakov krúžky. Ich počet sa pohybuje v rozmedzí 6 až 14 krúžkov

ročne. Predovšetkým sú to futbalový – chlapci, poľovnícky, vybíjaná, volejbal, cvičenia zo slovenského jazyka a matematiky, šikovné ruky, háčkovanie – šitie, modelársky, stolný tenis, tvorba školského časopisu, zábavný krúžok pre 1. stupeň, Ja a peniaze – krúžok finančnej gramotnosti pre 1. stupeň, turistický, angličtina hrou. Zmysluplne využitý voľný čas pomáha k celkovému vývoju osobnosti žiaka. V budove školy poskytujeme priestory pre činnosť ZUŠ Námestovo – výtvarný odbor.

**4. Plavecký výcvik**

Každý rok škola organizuje plavecký výcvik. Základný výcvik pre žiakov 3. ročníka

a zdokonaľovací pre žiakov 4. ročníka. Pri zabezpečení plaveckého výcviku škola spolupracuje s plavárňou a školenými inštruktormi plávania v Dolnom Kubíne.

5. **Lyžiarsky výcvik**

Tento školský rok škola organizuje lyžiarsky výcvik pre žiakov 7. ročníka. Termín

lyžiarskeho výcviku sa určí podľa aktuálnych snehových podmienok. Typ lyžiarskeho výcviku (dochádzkový / pobytový) bude organizovaný v závislosti od dohody s rodičmi.

6. **Zariadenie školského stravovania (ZŠS)**

Zariadenia školského stravovania zabezpečujú školské stravovanie pre žiakov,

zamestnancov základnej a materskej školy. V školskej jedálni sa pripravuje strava pre cca 200 stravníkov.

# II Charakteristika školského vzdelávacieho programu

## 1 Pedagogický princíp školy

Motto našej školy: **„Vzdelanie má horké korienky, ale sladké ovocie.“**

Filozofia vzdelávania v našej škole sa opiera o tradičné hodnoty v duchu humanizácie, demokratizácie, rešpektovania ľudských práv, zodpovedného správania sa k sebe aj iným.

**Vízia a poslanie**

Chceme vychovávať žiakov v duchu humanistických princípov, tolerancie a národnej hrdosti, pripraviť človeka schopného sebamotivácie k celoživotnému vzdelávaniu, človeka rozhľadeného, vytrvalého, schopného spolupracovať a pracovať v tíme, správať sa asertívne a empaticky.

Chceme vychovať človeka uvedomujúceho si zodpovednosť za svoje zdravie a za prostredie, v ktorom žije a k aktívnej účasť pri riešení ekologických problémov v najbližšom okolí.

**Strategické ciele podľa koncepcií:**

Pedagogická koncepcia:

- pripraviť žiaka základnej školy počas deviatich rokov na ďalšie štúdium na strednej škole a pre prax,

- komplexný rozvoj osobnosti žiaka, rozvoj schopnosti učiť sa, kvalitná príprava pre tvorivý, aktívny a plnohodnotný život v spoločnosti.

Materiálno-technická koncepcia:

Sústavné inovovanie didaktickej techniky a vybavenie školy aktuálnymi pomôckami.

## 2 Zameranie školy a stupeň vzdelania

 Pripraviť žiakov tak, aby získané vedomosti, zručnosti a návyky úspešne využili v práci a v živote.

Priority školy:

- rozvíjať schopnosť učiť sa,

- naučiť žiaka byť samostatný, aktívny, tvorivý,

- pomáha rozvíjať nadanie a schopnosti žiakov,

- dať žiakovi možnosť povedať vlastný názor a svoj názor zdôvodniť,

- poskytnúť žiakovi kvalitné vzdelanie,

- rozvíjať komunikačné zručnosti (slovenský jazyk, IKT, cudzí jazyk),

- podporovať voľnočasové aktivity mimo vyučovania,

Základná škola sa chce riadiť aj v budúcnosti hodnotami, akými sú:

- vzájomná úcta, ohľaduplnosť, tolerancia, spolupatričnosť,

- ochota nezištne pomáhať,

- kolegialita, ústretovosť, zanietenosť, spolupráca,

- čestnosť, spravodlivosť a empatia,

- slušnosť, mravnosť,

- trpezlivosť, vzájomná dôvera, pravdovravnosť,

- otvorenosť, úprimnosť, sebakritickosť,

- komunikatívnosť, priateľskosť,

- flexibilita a kreatívnosť,

- zmysel pre humor,

- rozhodnosť pri riešení problémov,

- sloboda, samostatnosť, zodpovednosť,

- vzájomný rešpekt,

- ochota ďalej sa vzdelávať,

- dodržiavanie ľudských práv a práv dieťaťa,

- uznanie individuálnych rozdielov každého jedinca,

- dôvera v rast žiaka a v jeho schopnosti,

- rovnosť šancí pre všetkých, aby boli úspešní.

Týmito hodnotami sa chce škola aj naďalej riadiť, chce ich zachovávať, pretože sú nevyhnutné pri každej práci s ľuďmi, zvlášť, keď sa jedná o prácu s deťmi. Ak chceme, aby si tieto hodnoty osvojili aj žiaci a vôbec celé naše okolie, škola musí ísť príkladom. Známe príslovie hovorí: „Čo nechceš, aby robili tebe, nerob ani ty im.“ Ak chceme, aby boli žiaci slušní, aj my sa k nim musíme slušne správať. Dodržiavanie morálnych a spoločenských hodnôt prispieva k zlepšeniu medziľudských vzťahov v škole i vzťahov školy k svojmu okoliu. Ak vládnu v kolektíve dobré vzájomné vzťahy, práca sa darí. A darí sa zvládať aj záťažové situácie, pretože vieme, že sa jeden na druhého môžeme spoľahnúť.

**SWOT analýza**

SWOT analýza je nástroj strategického plánovania. Používa sa hodnotenie silných a slabých stránok, príležitostí a hrozieb v situácii, v ktorej sa nachádza organizácia, škola so snahou uskutočniť určitý cieľ. Zahŕňa monitorovanie interného aj externého prostredia školy.

• Slabou stránkou školy je:

- stabilizácia učiteľov cudzích jazykov

- zastaralá kotolňa

- nedostatok priestorov v ZŠ, MŠ

- chýbajúca telocvičňa a atletický športový areál

• Silnou stránkou školy je:

- práca so žiakmi v mimoškolskej činnosti

- silná spolupráca učiteľského zboru

- realizácia mimoškolských podujatí

- spolupráca s ďalšími organizáciami v obci a regióne

- spolupráca v medzinárodných projektoch

- spolupráca s rodičovskou verejnosťou

• Príležitosti školy signalizujú:

- dobré uplatnenie našich absolventov na stredných školách

- dobrú a funkčnú spoluprácu so zriaďovateľom, pedagogicko-psychologickou poradňou,

- rozširovanie technického vybavenia školy a modernizáciu vyučovacieho procesu prostredníctvom mimorozpočtových dotácií

• Prekážky v rozvoji školy sú:

- menej finančných prostriedkov na obnovu a sústavnú modernizáciu školy

- nedostatočné možnosti na adekvátne odmeňovanie učiteľov za ich prácu a postavenie učiteľa v spoločnosti.

##

## 3 Profil absolventa

**Profil absolventa primárneho vzdelávania – ISCED 1**

- vie vystupovaním robiť dobré meno škole,

- váži si seba aj iných,

- vie sa starať sa o svoje fyzické i psychické zdravie,

- pozná svoju úlohu v škole, v rodine a v spoločnosti,

- vie uzatvárať kompromisy,

- vie, čo sa smie a čo nie,

- dokáže použiť základné matematické operácie,

- vie pracovať s informáciami,

- dokáže komunikovať v slovenskom jazyku,

- ovláda cudzí jazyk na úrovni primeranej veku,

- dokáže reprodukovať počutý text,

- vie používať počítač a pracovať s internetom,

- chápe rozdiel medzi reálnym a virtuálnym svetom,

- uvedomuje si svoje práva a povinnosti,

- dokáže odhadnúť dôsledky svojich činov,

- vie klásť otázky,

- je vnímavý k problémom iných.

Dokladom o získanom vzdelaní je vysvedčenie. Žiak po ukončení primárneho vzdelávania pokračuje vo vzdelávaní v nižšom sekundárnom stupni. Úspešným absolvovaním posledného ročníka vzdelávacieho programu žiak získa primárne vzdelávanie. Na vysvedčení na konci štvrtého ročníka sa v doložke uvedie: „Žiak získal primárne vzdelanie“.

**Profil absolventa nižšieho sekundárneho vzdelávania – ISCED 2**

- dokáže svojim vystupovaním robiť dobré meno škole,

- je schopný vytvárať dobré medziľudské vzťahy,

- dokáže hodnotiť svoju úlohu v škole, rodine, spoločnosti,

- dokáže sa starať o svoje psychické a fyzické zdravie,

- vie uzatvárať kompromisy,

- dokáže vyhľadávať, hodnotiť a využívať pri učení rôzne zdroje informácií,

- pozná metódy prírodných vied (hypotéza, experiment, analýza),

- dokáže presadzovať ekologické postupy pri riešení problémov,

- ovláda dobre slovenský jazyk,

- dokáže sa písomne a ústne kultúrne vyjadrovať,

- ovláda na primeranej úrovni dva svetové jazyky,

- vie vnímať umenie,

- dokáže prezentovať svoju prácu,

- pozná dejiny svojho národa, miestne okolie, svoju vlasť,

- vie naučenú teóriu použiť v praxi,

- pozná základné pojmy z ekonomiky,

- pozná svoje kvality,

- vie byť zodpovedný, čestný.

Absolvent nižšieho sekundárneho vzdelania získa vysvedčenie s doložkou, kde je vyznačené ukončenie vzdelávacieho programu poskytnutého základnou školou. Tým žiak splní podmienku, aby mohol pokračovať vo vzdelávaní vo vyššom sekundárnom stupni (v strednej škole), kde žiak ukončuje povinnú školskú dochádzku.

Úspešným absolvovaním posledného ročníka ucelenej časti vzdelávacieho programu pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa v doložke uvedie: „Žiak získal nižšie stredné vzdelanie“.

Ak žiak ukončí základnú školu v nižšom ročníku ako v deviatom ročníku, na vysvedčení z príslušného ročníka sa mu do doložky uvedie: „Žiak získal primárne vzdelanie“.

## 4 Pedagogické stratégie

Učiteľ rozhoduje o vyučovacích metódach, formách a technikách. Toto všetko má smerovať k splneniu stanoveného cieľa. Moderné a inovatívne metódy je potrebné skĺbiť s tradičnými. Dôraz klásť na tvorivosť a kritické myslenie.

**Vzdelávacie zásady**

- vytvorenie vhodných podmienok,

- zásada sústavnosti a postupnosti,

- prepojenie teórie s praxou,

- zásada názornosti,

- zásada primeranosti,

- zásada aktivity a uvedomelosti,

- zásada trvácnosti vedomosti,

- zásada rešpektovania individuálnych osobitostí žiakov.

**Vzdelávacie metódy** (do úvahy sa berie predmet a učivo)

- slovné metódy – výklad, prednáška, inštruktáž, vysvetľovanie, rozhovor, diskusia, dramatizácia, rolové metódy

- demonštračné metódy,

- praktické metódy, nácvik zručnosti,

- tvorivé- Brainstorming, myšlienkové mapy,

- metódy logiky – deduktívne, analytické, syntetické,

- vyučovanie s využitím IKT (videa, interaktívne programy, on – line programy a pod.)

**Vzdelávacie formy** ( do úvahy sa berie predmet a učivo)

- hodina základného typu,

- forma individuálnej práce,

- skupinové vyučovanie,

- diferencované vyučovanie,

- samostatná práca,

- exkurzia,

- formy vyučovacieho procesu s využitím IKT,

- vyučovanie orientované na problém.

**Motivácia**

 Pri výchove a vzdelávaní je veľmi dôležitá motivácia žiaka k učeniu, ktorú podporujú:

- vhodné učebné prostredie,

- vhodné a primerané učebné prostriedky,

- striedanie foriem a metód výučby,

- osobnosť učiteľa,

- osobnosť žiaka.

## 5 Zabezpečenie výučby pre žiakov so špeciálnymi potrebami

Škola chce byť otvorená pre všetky deti, i pre deti so zdravotným znevýhodnením. Každý individuálne integrovaný žiak alebo žiak so špeciálnymi výchovno-vzdelávacími potrebami má vypracovaný individuálny výchovno-vzdelávací program. Vypracúvajú ho učitelia jednotlivých predmetov v spolupráci s hlavne výchovným poradcom, kde sa zohľadňujú jednotlivé druhy znevýhodnenia. V takýchto prípadoch sa kladie veľký dôraz na spoluprácu s rodičmi týchto žiakov, aj na spoluprácu s odbornými pracoviskami ako CPPPaP a ŠCPPPaP v Námestove.

Vo výchovno-vzdelávacom procese učiteľ:

- akceptuje žiaka s narušenou komunikačnou schopnosťou a rešpektuje špecifiká jeho osobnosti,

- rešpektuje správanie žiaka spôsobené jeho postihnutím,

- podporuje a taktne usmerňuje jeho spôsoby sebarealizácie,

- povzbudzuje žiaka a vytvára príležitosti pre pozitívne hodnotenie,

- stimuluje rozvíjanie tých schopností, ktoré v dôsledku narušenia nie sú dostatočne vyvinuté,

- podporuje všetky snahy žiaka o ústnu i písomnú komunikáciu a vedie ku komunikatívnosti i ostatných žiakov,

- žiakovi dôveruje a oslovuje ho rovnakým spôsobom ako ostatných spolužiakov,

- vedie žiaka k samostatnosti a pozitívnym prístupom zvyšuje jeho sebadôveru,

- kladie na žiaka primerané požiadavky, nezľavuje v nárokoch a neoslobodzuje ho od činnosti, ktoré môže s individuálnou činnosťou učiteľa alebo spolužiakov zvládnuť,

Vo výchovno-vzdelávacom procese učiteľ zohľadňuje špecifiká osobnosti a poznávacích procesov žiaka s narušenou komunikačnou schopnosťou, ktoré môžu byť prítomné:

- znížená miera koncentrácie a vytrvalosti pozornosti,

- pomalé tempo zapamätávania,

- neadekvátne emocionálne reakcie,

- skorá unaviteľnosť.

V triede zabezpečí učiteľ žiakovi optimálne podmienky:

- umiestni žiaka v triede tak, aby mohol vnímať výklad učiteľa všetkými zmyslami,

- do lavice posadí žiaka s takým spolužiakom, ktorý bude schopný a ochotný v prípade potreby pomôcť,

- k práci so žiakom prizve asistenta učiteľa,

- pracovný postup vo výchovno-vzdelávacom procese konzultuje so špeciálnym pedagógom,

- pri práci so žiakom používa vhodné pomôcky (kompenzačné).

Pre porozumenie a osvojenie preberaného učiva učiteľ:

- pracuje s učivom v takom rozsahu, ktorý je primeraný mysleniu začleneného žiaka,

- pri vyučovaní využíva skúsenosti žiaka a nadväzuje na ne,

- využíva názorné pomôcky,

- nové učivo usporiada po krokoch a dodržiava postupnosť od jednoduchého k zložitejšiemu,

- poskytne žiakovi dostatok možnosti na precvičenie učiva,

- priebežne si overuje porozumeniu učivu a úlohe,

- pri skúšaní a hodnotení žiaka si overí, či žiak porozumel zadanej úlohe.

Pri hodnotení a klasifikácií prospechu a správania nehodnotiť negatívne tie výkony žiaka, ktoré sú ovplyvnené jeho zdravotným stavom, jeho poruchou, ak z tohto dôvodu nemá možnosť splniť alebo vykonať ich lepšie. Pri hodnotení prospechu a správania používať aj slovné hodnotenie. Pri hodnotení a klasifikácií žiaka so zdravotným znevýhodnením dodržiavať ustanovenia §55 ods.4 zákona č. 245/2008 Z.z. a zásady podľa prílohy č. 2 Metodického pokynu č. 22/2011 na hodnotenie žiakov základnej školy. Ďalej pri hodnotení je potrebne sa riadiť odporúčaniami príslušného poradenského zariadenia pre konkrétneho žiaka, ktoré sú uvedené vo vzdelávacom programe zdravotne znevýhodneného žiaka. Žiak so ŠVVP môže opakovať ročník len v tom prípade, ak jeho nedostatočné výsledky v škole nevyplývajú z charakteru jeho poruchy a je predpoklad, že opakovanie ročníka bude pre žiaka prospešné. Tento krok musí byť prerokovaný s poradenským zariadením a zákonným zástupcom žiaka.

V doložke na vysvedčení sa uvedie: “Žiak sa vzdelával podľa individuálneho vzdelávacieho programu.“

Na pedagogickú dokumentáciu integrovaného žiaka sa vzťahuje zákon č. 122/2013 Z.z. o ochrane osobných údajov.

**Žiak so zdravotným znevýhodnením – mentálny postih variant A**bude mať upravený rámcový učebný plán tak, aby sme sa podľa možnosti priblížili RUP pre žiakov s ľahkým stupňom mentálneho postihnutia pre primárne vzdelávanie s vyučovacím jazykom slovenským. V praxi to znamená, že títo žiaci budú mať viac výuky zameranej na rozvíjanie praktických zručností. Učivo daného predmetu v danom ročníku bude prispôsobované schopnostiam dieťaťa.

## 6 Začlenenie prierezových tém

**Osobnostný a sociálny rozvoj**: téma je zakomponovaná do všetkých vyučovacích predmetov, podľa aktuálnych potrieb žiakov. V pláne práce koordinátora primárnej prevencie má táto téma veľa priestoru.

Realizácia: pre žiakov sa realizujú spoločné aktivity v triedach so zamestnancami CPPPaP v Námestove, pravidelne sa konajú výchovné koncerty v spolupráci s políciou ako prevencia proti sociálno –patologickým javom ( šikanovanie, agresivita, návykové látky, gamblerstvo a pod.), spolupráca s Oravským centrom mládeže (besedy - Čenakolo – Medgugorie, Kráľová pri Senci) a s občianským združením V.I.A.C. a pod. Organizujú sa návštevy divadla v Žiline, Zvolene a KD v obci.

 **Environmentálna výchova**: v rámci tejto prierezovej témy žiakov vedieme k pravým hodnotám, ako napr. rešpektovanie prírody, zodpovednosť, skromnosť. Učia sa chápať, že nie je možné ničiť prírodu a Zem, od ktorej sme závislí. Vychovávame žiakov k úcte a starostlivosti o prostredie, v ktorom žijú. Pri tejto výchove má byť nápomocná aj rodina, ktorú škola nemôže nahradiť, ale v pozitívnom smere dopĺňať.

Realizácia: veľký priestor sa venuje svetovým dňom (ekokalendár), úprava areálu školy, založený kútik živej prírody, tvorba herbárov a zbierky semien, výstava Rašeliniská Oravy, exkurzia Roháčské plesá, Deň nezábudiek (rozšírenie obzoru žiakov o duševných chorobách), Svetový deň úrazov, Deň šípky, výtvarné súťaže, projekt Červené stužky, fotografická súťaž Príroda očami detí, panelové nástenky turistika, Babia hora, besedy so zamestnancami CHKO Horná Orava v Námestove.

**Mediálna výchova** je zaradená do všetkých vyučovacích predmetov, predovšetkým informatiky, pretože prostredníctvom internetu hrozí žiakom najväčšie nebezpečenstvo. Média majú dôležitú úlohu formovaní hodnôt a postojov žiakov. Naša škola kladie dôraz na to, aby sa žiaci vedeli primerané svojmu veku orientovať v mediálnom svete, nepreberať všetko, čo uvidia, počujú, prečítajú si v bulvárnych časopisoch.

Realizácia: spoločné a individuálne návštevy školskej knižnice, besedy s pracovníkmi polície, rôzne informatické súťaže (i Bobor), výtvarné a slohové spracovania témy.

**Multikultúrna výchova**: je zaradená do všetkých predmetov. Veľký priestor je však v predmetoch slovenský jazyk a literatúra, anglický a nemecký jazyk, geografia, občianska výchova dejepis, výtvarná výchova a hudobná výchova. Žiaci sú vedení k tolerancii a úcte k iným etnikám a kultúram.

Realizácia: výchovné koncerty, divadelné predstavenia, exkurzie a výlety v rámci Slovenska. Praktické skúsenosti získavajú žiaci najmä v rámci realizácie projektu Erasmus plus KA2 (v minulosti Comenius – medzinárodné multilaterálne partnerstva), kde spoznávajú kultúru a život v iných krajinách (Rakúsko, Taliansko, Nemecko, Litva, Španielsko, Veľká Británia) pri práci na spoločnom projekte. Veľkým prínosom tohto projektu je rozvíjanie u detí sociálneho cítenia a rešpektu, pretože tri partnerské školy sa venujú vzdelávaniu zdravotne znevýhodnených detí.

**Dopravná výchova**: učivo dopravnej výchovy je povinnou súčasťou každodennej práce so žiakmi. Jeho úlohou je viesť žiakov k tomu, aby sa vedeli správať ako účastníci cestnej premávky, naučiť ich rešpektovať a dodržiavať pravidlá, dbať na bezpečnosť svoju a iných.

Realizácia: besedy so zamestnancami dopravnej polície, projekt Správaj sa normálne, súťaž Bezpečne na bicykli, na druhom stupni kurz dopravnej výchovy organizovaný v areáli školy na multifunkčnom ihrisku v spolupráci s policajným zborom v Námestove. Máme v pláne po minuloročnej skúsenosti využívať služby prenosného dopravného ihriska a dať tak možnosť deťom a žiakom našej školy (vrátane MŠ) získavať praktické skúsenosti pri vzdelávaní dopravnej výchovy.

**Ochrana života a zdravia** sa zaoberá ochranou života a zdravia v mimoriadnych situáciách, tiež pri pobyte a pohybe v prírode. Našim cieľom je v rámci tejto témy pripraviť žiaka na život v prostredí, v ktorom sa nachádza. Kladieme dôraz na to, aby toto prostredie poznal.

Realizácia: plavecký výcvik pre žiakov 3.- 4. ročníka, lyžiarsky výcvik pre žiakov 7. – 8. ročníka, rôzne športové podujatie, krúžky, didaktické hry v prírode – pre primárne vzdelávanie, účelové cvičenie – pre nižšie sekundárne vzdelávanie.

**Tvorba projektov a prezenčné schopnosti**: téma rozvíja u žiakov kompetencie tak, aby vedeli komunikovať, argumentovať, používať informácie z viacerých zdrojov, pracovať s nimi, riešiť problémy, pracovať v skupine, prezentovať sám seba, ale aj prácu v skupine. Žiaci sa učia prezentovať svoju prácu písomne, ústne aj s použitím informačných technológii.

Realizácia: tvorba projektov a prezentácií na jednotlivých hodinách i v rámci projektu Erasmus plus KA2.

**Regionálna výchova a tradičná ľudová kultúra** úzko súvisí s prierezovou témou multikultúrna výchova. Táto prierezová téma je zaradená do všetkých predmetov, najmä výtvarná, hudobná, literárna výchova, technická výchova, dejepis, geografia, prírodoveda, vlastiveda. Je zaradená do obsahu a tematických výchovno-vzdelávacích plánov jednotlivých predmetov tak, aby spĺňali svoje poslanie a funkciu, aby žiaci poznali históriu miesta, kde žijú, svoju obec, vedeli prezentovať krajinu, pestovali si svoju národnú hrdosť, príslušnosť ku krajine, kde žijú. Zaviedli sme predmet Regionálna výchova v ročníkoch 5.-8.

Realizácia: Deň remesiel, exkurzia do miestnej pekárne, beseda so starostom obce, návšteva skanzenu Zuberec- Brestová, slávny rodák Martin Hamuljak – návšteva pamätnej izby v obci, vychádzky a exkurzie po okolí obce.

Vo výchovno-vzdelávacom procese sa plnia aj úlohy národných programov, ktoré sú súčasťou učebných osnov jednotlivých predmetov a sú rozpracované v tematických výchovno-vzdelávacích plánoch.

- Národný plán výchovy k ľudským právam,

- Národný program prevencie obezity,

- Národný program obchodovania s ľuďmi,

- Národný program duševného zdravia,

- Národný program boja proti obchodovaniu s ľuďmi,

- Národný program globálneho rozvojového vzdelávania,

- Národný program zdravia a zdravého životného štýlu,

- Stratégia prevencie kriminality,

- Národný štandard finančnej gramotnosti,

Vychádzajúc z Pedagogicko – organizačných pokynov pre šk. rok 2015/2016 sa Národný štandard finančnej gramotnosti pre ISCED 2 bude vyučovať ako samostatný predmet v 9. ročníku s dotáciou 1 vyučovacia hodina týždenne pod názvom Viac ako peniaze VAP po absolvovaní kontinuálneho inovačného vzdelávania neziskovou organizáciu JA Slovensko.

# III Školský učebný plán

Rámcový učebný plán je dokument, ktorý stanovuje časové dotácie vyučovacích predmetov. Rámcový učebný plán inovovaného štátneho vzdelávacieho programu zadáva časovú dotáciu na príslušný ročník. (1., 2., 3., 5., 6. a 7. ročník). V zmysle školského zákona je časová dotácia definovaná iba za celý stupeň vzdelávania (pre ročníky 4., 8., 9.). Rozpis časovej dotácie do jednotlivých ročníkov je v kompetencii školy, podobne aj zaradenie učiva do ročníkov, pričom sa však zohľadňuje veku primeranosť a nadväznosť učiva. Obsah vzdelávania vychádza zo vzdelávacích štandardov uvedených v prílohách ŠVP.

Rámcové učebné plány z roku 2008 boli nahradené novými rámcovými učebnými plánmi, ktoré sú účinné od 1. 9. 2011 (4., 8. a 9. ročník) a rámcovými učebnými plánmi inovovaného štátneho vzdelávacieho programu . (1., 2., 3., 5., 6. a 7. ročník), ktoré sú účinné od 1. 9. 2015.

Od 1. septembra 2015 sa žiaci prvého, druhého, tretieho, piateho, šiesteho a siedmeho ročníka vzdelávajú podľa ŠkVP vychádzajúc zo ŠVP platného od tohto obdobia.

**Rámcový učebný plán pre základné školy s vyučovacím jazykom slovenským – platný pre 4. ročník a 8. - 9. ročník**

|  |  |  |  |
| --- | --- | --- | --- |
|  |  |  | Štátny vzdelávací program + školský vzdelávací program |
| Vzdelávacia oblasť  | Predmet/ročník  | **1.** | **2.** | **3.** | **4.** | **Sp 1.-4.** | **5.** | **6.** | **7.** | **8.** | **9.** | **Sp. 5.-9.** | **Spolu**  |
| **Jazyk a komunikácia**  | slovenský jazyk a literatúra  | *8**1* | 6*2* | *6**2* | **6****2** | 267 | *5* | *4* | *4* | **5** | **5** | 23 | 497 |
| dramatická výchova | *1* | *1* |  |  | 2 |  |  |  |  |  |  | 2 |
| 1. cudzí jazyk |  |  | *3* | **3** | 6 | *3* | *3* | *3* | **3** | **3** | 15 | 21 |
| 2. cudzí jazyk  |  |  |  |  |  |  | *1**1* | *1**1* | **1****1** | **1****1** | 44 | 44 |
|  |
| **Príroda a spoločnosť**  | prírodoveda | *1* | *1**1* | *1**1* | **1****1\*** | 34 |  |  |  |  |  |  | 34 |
| vlastiveda  |  | *1* | *1* | **1****1** | 31 |  |  |  |  |  |  | 31 |
| \*v triede IV. B je dotácia 0,5 na predmet prírodoveda, 0,5 hod. sa prideľuje na predmet Ja a peniaze |
| **Človek a príroda**  | fyzika |  |  |  |  |  |  | *1* | *1* | **2** | **1** | 5 | 50 |
| chémia |  |  |  |  |  |  | *0,5* | *0,5* | **1****1** | **2** | 41 | 41 |
| biológia  |  |  |  |  |  | *1**1* | *1**1* | *1**1* | **1****1** | **1****1** | 55 | 55 |
|  |
| **Človek a spoločnosť**  | dejepis |  |  |  |  |  | *1**1* | *1**1* | *1**1* | **1****1** | **2****1** | 65 | 65 |
| geografia  |  |  |  |  |  | *1**1* | *1**1* | *1**1* | **1** | **1****1** | 54 | 54 |
| občianska výchova  |  |  |  |  |  | *1* | *1* | *1* | **0** | **1** | 4 | 4 |
| regionálna výchova |  |  |  |  |  | *0**1* | *0**1* | *0**1* | **0****1** | **0** | 04 | 04 |
| viac ako peniaze |  |  |  |  |  | *0* | *0* | *0* | **0** | **0****1** | 01 | 01 |
| Ja a peniaze |  |  |  | **0****0,5\*** | 00,5\* |  |  |  |  |  |  | 00,5\* |
| **\***predmet Ja a peniaze sa vyučuje v triede IV. B s dotáciou 0,5 hod. miesto 0,5 hod. dotácie prírodovedy s nadväznosťou na predchádzajúci školský rok. |
| **Človek a hodnoty**  | náboženská výchova  | *1* | *1* | *1* | **1** | 4 | *1* | *1* | *1* | **0,5****0,5** | **0,5****0,5** | 41 | 81  |
|  |
| **Matematika a práca s informáciami** | matematika | *4**1* | 4 | *3**1* | **3****1** | 143 | *3,5**1,5* | *4**1* | *3,5**0,5* | **4** | **4****1** | 194 | 337 |
| informatika |  |  |  |  |  | *0,5**0,5* | *0,5* |  | **0,5** | **0,5** | 20,5 | 20,5 |
| informatická výchova |  | 1 | *1* | **1** | 3 |  |  |  |  |  |  | 3 |
|  |
| **Človek a svet práce**  | pracovné vyučovanie  |  |  |  | **1** | 1 |  |  |  |  |  |  | 1 |
| svet práce  |  |  |  |  |  |  |  | *0,5**0,5* | **0,5****0,5** |  | 11 | 11 |
| technika |  |  |  |  |  |  |  | *0,5* | **0,5** | **0****0,5** | 10,5 | 10,5 |
| **Umenie a kultúra**  | výtvarná výchova | *1**1* | *1**1* | *1**1* | **1** | 43 | *1* | *1* | *1* |  |  | 3 | 73 |
| hudobná výchova  | *1* | *1* | *1* | **1** | 4 | *1* | *1* | *1* |  |  | 3 | 7 |
| výchova umením |  |  |  |  |  |  |  |  | **1** |  | 1 | 1 |
|  |
| **Zdravie a pohyb**  | telesná výchova / telesná a športová výchova(dopr. výchova – prierezová téma) | *2* | *2* | *2* | **2** | 8 | *2* | *2* | *2* | **2** | **2** | 10 | 18 |
|  |
| **Spolu povinná časť Št. VP** |  | ***17*** | ***18*** | ***20*** | **21** | **76** | ***21*** | ***23*** | ***23*** | **24** | **24** | **115** | **191** |
| **Voliteľné hodiny Šk. VP** |  | *5* | *5* | *5* | **5** | 20 | *6* | *6* | *6* | **6** | **7** | **31** | **51** |
| **Spolu : povinná časť + voliteľné hodiny**  |  | ***22*** | ***23*** | ***25*** | **26** | **96** | ***27*** | ***29*** | ***29*** | **30** | **31** | **146** | **242** |

**Rámcový učebný plán pre základné školy s vyučovacím jazykom slovenským – platný pre 1., 2., 3 a 5., 6., 7. ročník**

|  |  |  |  |
| --- | --- | --- | --- |
|  |  |  | **Štátny vzdelávací program + školský vzdelávací program** |
| Vzdelávacia oblasť  | Predmet/ročník  | **1.** | **2.** | **3.** | **4.** | **Sp 1.-4.** | **5.** | **6.** | **7.** | **8.** | **9.** | **Sp. 5.-9.** | **Spolu**  |
| **Jazyk a komunikácia**  | slovenský jazyk a litera3túra  | **9** | **8** **1** | **7****1** | *7**1* | 313 | **5** | **5** | **4** | *5* | *5* | 24 | 553 |
| dramatická výchova | **1** | **1** |  |  | 2 |  |  |  |  |  |  | 2 |
| anglický jazyk |  |  | **3** | *3* | 6 | **3** | **3** | **3** | *3* | *3* | 15 | 21 |
| druhý cudzí jazyk |  |  |  |  |  |  |  | **2** | *2* | *2* | 6 | 6 |
| konverzácia v anglickom jazyku |  |  |  |  |  |  |  | **1\*** |  |  |  |  |
|  |
| **Matematika a práca s informáciami** | matematika | **4** | **4****1** | **4** | *4* | 161 | **4****1** | **4****1** | **4** | *4* | *5* | 212 | 374 |
| informatika |  |  | **1** | *1* | 2 | **1** | **1** | **1** | *1* |  | 4 | 4 |
|  |  |  |  |  |  |  |  |  |  |  |
| **Človek a príroda**  | prvouka | **1****1** | **2** |  |  | 31 |  |  |  |  |  |  | 31 |
| prírodoveda |  |  | **1****1** | *2* | 31 |  |  |  |  |  |  | 3 |
| fyzika |  |  |  |  |  |  | **2** | **1** | *2* | *1* | 6 | 6 |
| chémia |  |  |  |  |  |  |  | **2** | *2* | *1* | 5 | 5 |
| biológia  |  |  |  |  |  | **2** | **1****1** | **2** | *1**1* | *1**1* | 73 | 73 |
|  |
| **Človek a spoločnosť**  | vlastiveda |  |  | **1** | *2* | 3 |  |  |  |  |  |  | 3 |
| dejepis |  |  |  |  |  | **1****1** | **1****1** | **1****0,5** | *1* | *2* | 62,5 | 62,5 |
| geografia  |  |  |  |  |  | **2** | **1****1** | **1****1** | *1* | *1**1* | 63 | 63 |
| občianska výchova  |  |  |  |  |  |  | **1** | **1** | *1* | *1* | 4 | 4 |
| regionálna výchova |  |  |  |  |  | **0****1** | **0** | **0****0,5** | *0* | *0* | 01,5 | 01,5 |
| viac ako peniaze |  |  |  |  |  | **0** | **0** | **0** | *0* | *0**1* | 01 | 01 |
| Ja a peniaze |  |  |  |  |  |  |  |  |  |  |  |  |
|  |
| **Človek a hodnoty**  | náboženská výchova  | **1** | **1** | **1** | *1* | 4 | **1** | **1** | **1** | *1* | *1* | 5 | 9 |
|  |
| Človek a svet práce  | pracovné vyučovanie  |  |  | **1** | *1* | 2 |  |  |  |  |  |  | 2 |
| technika |  |  |  |  |  | **1** | **1** | **1** | *1* | *1* | 5 | 5 |
| Špecifická príprava |  |  |  |  |  |  |  | **1\*** |  |  |  |  |
| Umenie a kultúra  | hudobná výchova | **1** | **1** | **1** | *1* | 4 | **1** | **1** | **1** | *1* |  | 4 | 8 |
| výtvarná výchova  | **2** | **2** | **1** | *1* | 6 | **1** | **1** | **1** | *1* | *1* | 5 | 11 |
|  |
| Zdravie a pohyb  | telesná a športová výchova  | **2** | **2** | **2** | *2* | 8 | **2** | **2** | **2** | *2* | *2* | 10 | 18 |
| \*Predmety Konverzácia v anglickom jazyku – 1 a Špecifická príprava – 1 sú pre žiakov, ktorí si nevybrali druhý cudzí jazyk |
| **Spolu povinná časť Št. VP** |  | **20** | **20** | **23** | ***25*** | **88** | **24** | **25** | **26** | **27** | **25** | **127** | **215** |
| **Voliteľné hodiny Šk. VP** |  | **2** | **3** | **2** | *1* | 8 | **3** | **4** | **4**  | *3* | *5* | **19**  | **27**  |
| **Spolu : povinná časť + voliteľné hodiny**  |  | **22** | **23** | **25** | ***26*** | **96** | **27** | **29** | **30**  | ***30*** | ***30*** | **146**  | **242** |

**Poznámky:**

* vyučovacia hodina v každom predmete má 45 minút,
* cudzí jazyk sa vyučuje v skupinách s najvyšším počtom 17 žiakov,
* náboženská výchova sa vyučuje v skupinách s najvyšším počtom žiakov 20,
* informatika a informatická výchova sa vyučuje v skupinách s najvyšším počtom 17 žiakov,
* telesná výchova v 5. – 9. ročníku sa vyučuje v skupinách chlapcov a dievčat,

najvyšší počet žiakov v skupine je 25,

* predmety s polhodinovou dotáciou ( informatika, technika – 9. ročník) sa prevažne vyučujú každý druhý týždeň jednu hodinu,
* zvolené predmety : - dramatická výchova v 1. a 2. ročníku

- regionálna výchova v 5., 7. a 8. ročníku

- viac ako peniaze v 9. ročníku

- Ja a peniaze v triede IV. B

**Poznámka ku ŠkVP platného od 1. 9. 2015 pre 1.,2., 3. a 5., 6., 7. ročník**

* Z rámca voliteľných hodín bude ponúknuté žiakom 7. – 9. ročníka ako druhý cudzí jazyk nemecký jazyk a to podľa možností a záujmu žiakov v rozsahu 2 hod. týždenne, t. j. min. 40 % počtu intaktných žiakov z daného ročníka.
* Žiaci s ľahkým stupňom mentálneho postihnutia pre primárne vzdelávanie s vyučovacím jazykom slovenským nebudú absolvovať predmet Chémia v 7. ročníku v počte 2 vyučovacie hodiny, ale budú mať zaradené 2 vyučovacie hodiny predmetu Technika 5. ročník.

**Delenie hodín**

Delenie sa uskutočňuje v zmysle Vyhlášky č. 320/2008 Z. z. o základnej škole

**5. ročník**

3 hodiny - ANJ

1 hodina – NAB

2 hodiny – TSV (chlapci, dievčatá – spolu s dievčatami 6. ročník)

1 hodina – INF

1 hodina - THD

**6. ročník**

5 hodín – SJL

5 hodín – MAT

3 hodiny – ANJ

2 hodiny – FYZ

2 hodiny – BIO

2 hodiny – DEJ

2 hodiny – GEG

1 hodina - OBN

2 hodiny – TSV (chlapci, dievčatá – spolu s dievčatami 5. ročník)

1 hodina - INF

1 hodina – NAB

1 hodina – THD

1 hodina - VYV

**7. ročník**

3 hodiny – ANJ

2 hodiny - NEJ/ Konverzácia v anglickom jazyku – 1 hodina a Špecifická príprava 1 hodina

2 hodiny – TSV (chlapci a dievčatá)

1 hodina - INF

1 hodina - THD

1 hodina - NAB

**8. ročník**

3 hodiny – ANJ

2 hodiny - NEJ/RUJ

2 hodiny – TSV (chlapci a dievčatá – spolu s dievčatami 9. ročníka)

0,5 hodiny - INF

0,5 hodiny - THD

1 hodina - SEE

1 hodina - NAB

**9. ročník**

3 hodiny – ANJ

2 hodiny – NEJ

2 hodiny – TSV (chlapci a dievčatá – spolu s dievčatami 8. ročníka)

1 hodina – NAB

0,5 hodiny – INF

0,5 hodiny - THD

**Využitie voliteľných hodín**

**ISCED 1 – ŠkVP pre 4. ročník**

* posilnenie SJL: 4. ročník – 2 hodiny,
* posilnenie prírodovedy -  4. ročník – 1 hodina – trieda IV. A, posilnenie prírodovedy – 0,5 hodiny a Ja a peniaze - 0,5 hodiny – IV. B
* posilnenie vlastivedy – 4. ročník - 1 hodina,
* posilnenie matematiky – 1 hodina,

**ISCED 1 – inovovaný ŠkVP pre 1., 2. a 3. ročník**

* slovenský jazyk a literatúra – 2. a 3. ročník – 1 hodina

**-** dramatická výchova – 1. a 2. ročník,

* matematika – 2. ročník – 1 hodina,
* prírodoveda – 3. ročník – 1 hodina,

- prvouka - 1. ročník - 1 hodina

**1.ročník**

**Slovesnký jazyk – 1 hodina**

Čítanie a porozumenie primeraných textov, rozvoj čitateľskej gramotnosti.

**Dramatická výchova – 1 hodina**

 V hrách a cvičeniach rozvíjať uvoľnenie a sústredenosť, odstraňovať zábrany, rozvíjať vnímanie, schopnosť objavovať samého seba aj okolitý svet.

**Prvouka – 1 hodina**

Spoznávanie javov v prírode pomocou hry. Zaradiť do vyučovania rôzne súťaže.

**2. ročník**

**Slovenský jazyk – 1 hodina**

Tvorivé písanie, písanie krátkych príbehov. Čítanie – Rozvíjanie čitateľskej gramotnosti, čítanie s porozumením primeraných textov.

**Dramatická výchova (2. A) – 1 hodina**

Viesť žiakov k samostatnému sebavedomému vystupovaniu. Vedieť sa vyjadriť pomocou gest, mimiky, pantomímy. Prezentovať sa krátkymi divadelnými predstaveniami.

**Matematika – 1 hodina**

Rozvíjanie algoritmov logického myslenia, upevňovanie matematických zručností prostredníctvom hier.

**3. ročník**

**Slovenský jazyk – 1 hodina**

Rozvíjanie čitateľskej gramotnosti, čítanie s porozumením, čítanie detskej literatúry.

**Prírodoveda – 1 hodina**

Pozorovanie javov v prírode, práca na projektoch, pozorovania a pokusy. Ochrana človeka a prírody .

**4. ročník**

**Slovenský jazyk – 2 hodiny**

Využitie literatúry na rozširovanie slovnej zásoby, na komunikačné zručnosti. Čítanie s porozumením- Upevňovanie gramatiky formou didaktických hier, testov .

**Matematika – 1 hodina**

Upevňovanie matematických zručností prostredníctvom IKT, didaktických hier, riešenie slovných úloh. Upevňovanie vedomostí a zručností z geometrie – stavby, plány.

**Prírodoveda – 1 hodina – IV. A, 0,5 hodiny – IV. B**

Práca s encyklopédiou, internetom, práca s pokusom, bádateľské aktivity. Projekty zamerané na ochranu zdravia a prírody.

**Ja a peniaze – IV. B - 0,5 hodiny**

Predmet nadväzuje druhým rokom na polhodinovú dotáciu z tretieho ročníka. Cieľom programu je naučiť žiakov orientovať sa v základných pojmoch z oblasti finančnej gramotnosti a osvojiť si základné zručnosti pre efektívne riadenie a plánovanie svojej finančnej budúcnosti.

Žiaci sa prostredníctvom ústrednej postavy **Filipa a jeho rodiny** oboznámia s **finančnou gramotnosťou**. Filipove príhody vychádzajú z reálnych situácií a pútavou formou tak naučia žiakov aj to, prečo bez práce nie sú koláče a prečo peniaze nerastú na stromoch.

Program využíva **zážitkové vzdelávanie** **a aktivizačné prvky vzdelávania**. Témy sú štruktúrované tak, aby im žiaci porozumeli, rozšírili a umocnili svoje schopnosti. Učebné texty sú doplnené obrázkami a prílohami pre žiakov, zážitkovými aktivitami a metodickou časťou pre učiteľa. Predmet bude pokračovať v 4. ročníku v budúcom školskom roku 2017/2018 s 0,5 hodinovou dotáciou.

**ISCED 2 – inovovaný ŠkVP pre 5., 6., 7. ročník**

Štátny vzdelávací program 2. stupňa ZŠ – nižšie sekundárne vzdelávanie sme doplnili nasledovne:

**Matematika**

1 hodina v 5. – zopakovanie a upevnenie učiva z 1. stupňa, upevnenie matematických zručnosti prostredníctvom slovných úloh zamerané na čítanie s porozumením

1 hodina v 6. ročníku - posilnenie matematických a logických zručností, rozvoj logického myslenia a čítania s porozumením.

**Dejepis**

1 hodina - dejepis v 5. ročníku – získavanie poznatkov z iných zdrojov, rozvíjanie prezentačných zručností, podpora čitateľskej gramotnosti

1 hodina – dejepis v 6. ročníku - získavanie poznatkov z iných zdrojov, rozvíjanie prezentačných zručností, podpora čitateľskej gramotnosti

0,5 hodiny - dejepis v 7. ročníku - získavanie poznatkov z iných zdrojov, rozvíjanie prezentačných zručností, podpora čitateľskej gramotnosti

**Regionálna výchova**

1 hodina – regionálna výchova, 5. ročník – získavanie poznatkov z regiónu, rozvoj medzipredmetových vzťahov, podpora národného povedomia

0,5 hodiny – regionálna výchova v 7. ročníku - získavanie poznatkov z regiónu, rozvoj medzipredmetových vzťahov, podpora národného povedomia

**Biológia**

1 hodina v 6. ročníku - umožniť osvojiť si poznatky aj z výberových tém a rozširujúceho učiva, upevniť vedomostí, precvičovať praktické zručností (práca s mikroskopom, tvorba herbárov, zbierky pobytových stôp, semien...), venovať sa tvorbe projektov. Učiteľ má priestor motivovať žiakov k zvýšenému záujmu o tento predmet.

**Geografia**

1 hodina v 6. ročníku – rozšírenie jednotlivých tém o ďalšie zaujímavosti prostredníctvom prezentácií žiakov, rozvoj čitateľskej gramotnosti

1 hodina v 7. ročníku - rozšírenie jednotlivých tém o ďalšie zaujímavosti prostredníctvom prezentácií žiakov, rozvoj čitateľskej gramotnosti

**Cudzí jazyk - nemecký**

2 hodiny - nemeckého jazyka v 7. ročníku – vzdelávanie v druhom cudzom jazyku, nemeckom, vzhľadom ku geografickej polohe Slovenska (Nemecko, Rakúsko), vychádzajúc z potreby trhu, práca s odbornými časopismi, rozvoj čitateľskej gramotnosti v cudzom jazyku.

**Konverzácia v anglickom jazyku**

Predmet Konverzácia v anglickom jazyku – 1 hodina v 7. ročníku pre žiakov, ktorí si nevybrali druhý cudzí jazyk. Je doplňujúcim predmetom k predmetu Anglický jazyk, v rámci ktorého sa žiaci budú stretávať s praktickou angličtinou a aplikovať slovnú zásobu a požívanú gramatiku v slovnom, resp. písanom prejave.

**Špecifická príprava**

Predmet Špecifická príprava – 1 hodina v 7. ročníku pre žiakov, ktorí si nevybrali druhý cudzí jazyk. Žiaci sa budú zdokonaľovať v praktických zručnostiach bežného života a života v domácnosti.

**ISCED 2 – ŠkVP pre 8. – 9. ročník**

**Druhý cudzí jazyk – nemecký, ruský**

1 hodina – posilnili sme vyučovanie druhého CJ v  8. a 9..ročníku z 1 na 2 vyučovacie hodiny, ktoré budú určené na skvalitnenie a rozšírenie učiva vychádzajúc z potreby trhu, práca s odbornými časopismi, rozvoj čitateľskej gramotnosti v cudzom jazyku

**Chémia**

1 hodina v 8. ročníku na upevňovanie získaných poznatkov prostredníctvom praktických cvičení, pokusov

**Biológia**

1 hodina vo 8. ročníku a 1 hodina v 9. ročníku v rámci vzdelávacej oblasti Človek a príroda. Rozšírenými hodinami biológie majú žiaci možnosť osvojiť si poznatky aj z výberových tém a rozširujúceho učiva v jednotlivých ročníkoch, upevniť vedomostí, precvičovať praktické zručností (práca s mikroskopom, tvorba herbárov, zbierky pobytových stôp, semien...), venovať sa tvorbe projektov. Učiteľ má priestor motivovať žiakov k zvýšenému záujmu o tento predmet.

**Dejepis**

1 hodina dejepisu vo 8. ročníku pre rozvoj prezentačných zručností, čítania s porozumením a získavania informácii z iných zdrojov

1 hodina dejepisu v 9. ročníku – rozvoj kritického myslenia na súčasné problémy vo svete – extrémizmus, terorizmus, rasizmus a pod. rozbor tém histórie z minulosti na súčasnosť, dôraz na poučenie sa chýb z minulosti

**Geografia**

1 hodinou sme rozšírili vyučovanie geografie v 9. ročníku v rámci vzdelávacej oblasti Človek a spoločnosť, podpora čitateľskej gramotnosti z odborných časopisov, získavanie a upevňovanie praktických zručností – práca s mapou

**Regionálna výchova**

Vo 8. ročníku je zavedený vyučovací predmet Regionálna výchova v rámci vzdelávacej oblasti Človek a spoločnosť s týždennou dotáciu 1 hodina - získavanie poznatkov z regiónu, rozvoj medzipredmetových vzťahov, podpora národného povedomia

**Náboženská výchova**

 Pol hodiny sme rozšírili predmet Náboženská výchova v 8. a 9. ročníku.

**Matematika**

Jedna hodina vyučovania matematiky v  9. ročníku je venovaná hlavne na slovné úlohy vedúce k čítaniu s porozumením, upevňovanie a opakovanie učiva a príprave na Testovanie 9,

**Technika**

Pol hodiny techniky sme zaviedli v 9. ročníku (0,5 hodina týždenne) pre rozvoj praktických zručností.

**Svet práce**

Pol hodiny sme rozšírili predmet Svet práce vo 8. ročníku pre rozvoj praktických zručností.

**Viac ako peniaze**

V 9. ročníku sme zaviedli predmet Viac ako peniaze s dotáciou 1 hodina týždenne na rozvíjanie finančnej gramotnosti v rámci Národného programu finančnej gramotnosti 1.2.

# IV Učebné osnovy

Tvoria vlastný didaktický program vzdelávania pre každý predmet. Vychádzajú zo Štátneho vzdelávacieho programu a reflektujú profil absolventa a zameranie školy.

**Obsahujú:**

1. Charakteristiku predmetu – jeho význam v obsahu vzdelávania.
2. Rozvíjajúce ciele, spôsobilosti, predmetové vychádzajú z kľúčových spôsobilostí.
3. Témy, prostredníctvom, ktorých rozvíjame kompetencie, obsah, prierezové témy a prepojenie s inými predmetmi.
4. Požiadavky na výstup.
5. Metódy a formy práce – stratégie vyučovania.
6. Učebné zdroje sú zdrojom informácií pre žiakov. Sú to učebnice, odborná literatúra, odborné časopisy, náučné slovníky, materiálno-technické a didaktické prostriedky a pod..
7. Hodnotenie predmetu.

**Zmeny oproti inovovanému štátnemu vzdelávaciemu programu:**

***Slovenský jazyk***

Do 7. ročníka sa presunula časť celku „Vetné členy. Vedľajšie vetné členy“ – predmet, príslovkové určenie z 8. ročníka

**Predmety, ktoré neobsahuje ŠVP a inovovaný ŠVP:**

***Regionálna výchova*** – 5., 7., 8. ročník

***Dramatická výchova*** – 1., 2. ročník

***Viac ako peniaze*** – 9. ročník

***Ja a peniaze*** – 3., 4. ročník – dvojročný program s dotáciou 0,5 hodiny

***Konverzácia v anglickom jazyku*** – 7. ročník

***Špecifická príprava*** – 7. ročník

**Učebné osnovy – zmena oproti ŠVP a inovovanému ŠVP – príloha v elektronickej podobe**

Prerokované na pedagogickej rade dňa: 28. 08. 2017 ............................................

Ing. Marcela Prielomková

Prerokované na rade školy dňa: 10. 10. 2017 . ............................................ Mgr. Margaréte Koptová